stanford-oval/wikipedia huggingface dataset:
ג'סטין הורוויץ

| --- | --- |

 לידה:  22 בינואר 1985 (בן 40) לוס אנג'לס, ארצות הברית 
 שם לידה:  Justin Gabriel Hurwitz 
 מוקד פעילות:  ארצות הברית 
 תקופת הפעילות:  מ-2009 
 מקום לימודים:  אוניברסיטת הרווארד, תיכון ניקולט 
 שפה מועדפת:  אנגלית 
 פרסים והוקרה:  פרס אוסקר למוזיקה המקורית הטובה ביותר (2015)  פרס גלובוס הזהב לפסקול הטוב ביותר (2023) 
 פרופיל ב-IMDb
 
ג'סטין הורוויץ (באנגלית: Justin Hurwitz; נולד ב-22 בינואר 1985) הוא מלחין אמריקאי-יהודי, הידוע בעיקר כמלחין הפסקול לסרטיו של דמיאן שאזל ויפלאש ולה לה לנד. על לה לה לנד זכה בפרס אוסקר לפסקול המקורי הטוב ביותר ובפרס אוסקר לשיר המקורי הטוב ביותר עבור השיר City of Stars (בטקס פרסי אוסקר ה-89) וכן בפרסי גלובוס הזהב באותן הקטגוריות.
ביוגרפיה

הורוויץ גדל בקליפורניה ולאחר מכן בוויסקונסין. אביו קן הוא סופר ואמו גייל אחות (ובעברה רקדנית בלט). שני הוריו יהודים, ממוצא מעורב (רוסיה, פולין, סוריה ולבנון). הורוויץ למד בבית הספר התיכון ניקולט בגלנדייל שבויסקונסין, ולאחר מכן באוניברסיטת הרווארד. בהרווארד פגש את דמיאן שאזל, אשר שימש כמתופף בלהקתו. מאוחר יותר הפכו השניים לשותפים לדירה ואף שיתפו פעולה בהפקת הסרט הסטודנטיאלי Guy and Madeline on a Park Bench.
בשנת 2014 הלחין הורוויץ את הפסקול לסרט ויפלאש, שעליו היה מועמד לפרס גראמי. בשנת 2016 הלחין את הפסקול לסרט לה לה לנד, שעליו זכה בשני פרסי אוסקר עבור פסקול סרט ושיר מקורי, בשני פרסי גלובוס הזהב (באותן קטגוריות), בפרס באפט"א עבור פסקול סרט ובשני פרסי גראמי. ב-2018 שיתף פעולה פעם נוספת עם דמיאן שאזל, כשחיבר את המוזיקה לסרטו "האדם הראשון". הוא זכה על כך בפרס גלובוס הזהב.
לוחם

ערך זה עוסק באדם המשתתף בלחימה. אם התכוונתם למשמעות אחרת, ראו .
לוחמי סיירת נח״ל חמושים במיקרו-תבור (מבצע שובו אחים).
לוחם גדוד הסיור המדברי יורה במקלע נגב בעת אימון. השימוש בכלי נשק הוא אחד ממאפייניו של הלוחם הצבאי.
דו-קרב בין אבירים בשריון לוחות, ציור מאת אז'ן דלקרואה. האבירים היו מעמד של פרשים-לוחמים-אצילים באירופה של ימי הביניים.
סמוראי עם חרב קטאנה. הסמוראים היו מעמד של לוחמים-אצילים ביפן של ימי הביניים.
לוחם הוא אדם המיומן בלחימה שעיסוקו, תפקידו או אורח חייו מאופיינים בהפעלת כוח בעימותים נגד אנשים אחרים. הלוחם הצבאי הוא אדם המשתתף במאמץ מלחמתי ותפקידו להפעיל כוח כנגד האויב. לוחמים קיימים גם מחוץ למסגרת של לחימה צבאית (הכוללת צבאות סדירים, מיליציות לא-סדירות וארגוני גרילה), כגון בתפקידי אבטחה ושיטור הדורשים מיומנות לחימה גבוהה.
בהשאלה המונח לוחם משמש לתאר גם ספורטאי שנלחם במסגרת תחרויות ספורט או טורנירים המורכבים מדו-קרבות, כגון אמנויות לחימה, ג'ודו, היאבקות, אגרוף וקרבות רחוב.
בחברות שבטיות שונות, הלוחמים מהווים קאסטה נפרדת, ובחברות פיאודליות שונות אף יצרו הווסאלים מעמדות מיוחדים ללוחמים. בחברות מסוימות, למשל בקרב השבטים הגרמאניים, ראו עצמם כמעט כל הגברים כלוחמים. לוחמים המשרתים בצבא סדיר הם חיילים, ואילו לוחמים המשכירים את שירותיהם לכל דורש תמורת תשלום הם שכירי חרב. יש לוחמים המבצעים פעולות גרילה, אך אלה אינם נהנים ממעמד חוקי של לוחמים לפי כללי המשפט הבין-לאומי.
מעמדם החוקי של לוחמים

אמנת ז'נבה השלישית, שנועדה להגן על שבויי מלחמה, קובעת כי מי שהתקיימו בו אחד מהתנאים שלהלן, הוא לוחם שיכול ליהנות מהגנתה:
חייל בצבא סדיר של מדינה.
חייל בצבא סדיר של ישות המתפקדת כמדינה, גם אם אינה מוכרת על ידי אחד הצדדים השותפים לסכסוך.
חבר במיליציה שאינה כפופה למדינה כלשהי, אך עונה על התנאים האלה:
יש לה פיקוד מסודר הרואה עצמו אחראי לאנשיו.
היא מזהה עצמה בסמל ייחודי שאפשר להבחין בו בשדה הקרב.
אנשיה נושאים נשק באופן גלוי.
שומרת על דיני המלחמה הכלולים באמנות בין-לאומיות.
אזרח שיוצא להגן בנשק על מקום מגוריו נגד אויב המתקדם לעברו, בהנחה שלא היה לו די זמן להצטרף לצבא מאורגן.
לוחם שמתקיים בו אחד מתנאים אלה זכאי להגנה מיוחדת מבחינה משפטית ומבחינות אחרות בנוגע למעשים שביצע במהלך הלחימה, או במקרה שנפל בידי אויביו. לדוגמה, אין מעמידים לוחם חוקי לדין במקרה שהרג או פצע אנשים מבין אויביו. במקרים רבים שבהם פעולות הלוחמה נתפסות כבלתי-לגיטימיות, מוטלת האחריות לכך על המדינה או הארגון שבשמו פועל הלוחם, ולא עליו באופן אישי. לכללים האלה יש יוצאי דופן המכונים פשעי מלחמה – אלה מקרים קיצוניים של פגיעה באנשים שנחשבים בלתי-לגיטימיים אפילו במצב של קרב או מלחמה, ואשר לוחם אמור להימנע מהם על אף הנסיבות. במקרים כאלה גם הלוחם עשוי לשאת באחריות אישית על מעשיו.
אם נפל בידי אויביו מסיבה זו או אחרת, זכאי הלוחם השבוי לתנאי כליאה הולמים בפיקוח ארגון הצלב האדום, לקשר שוטף עם קרובי משפחתו, והוא אמור להשתחרר מן המאסר בעת שמעשי הלוחמה נפסקו והוא חדל להיות איום על שוביו. מדינות רבות, בהן כאלה החתומות על אמנות ז'נבה, מקיימות את הכללים האלה באופן חלקי בלבד.
אמנת ז'נבה השלישית נחתמה על רקע מלחמת העולם השנייה, ונקודת המוצא שלה היא שהלוחמים משתייכים לצבאות סדירים. במקביל אליה, נחתמה אמנת ז'נבה הרביעית, שעניינה מעמדה של האוכלוסייה האזרחית בעת מלחמה או תפיסה לוחמתית. בעשורים האחרונים של המאה ה-20 התרבו פעולותיהם של ארגוני טרור, שלוחמיהם אינם מתאימים לקריטריונים המפורטים באמנה השלישית, ועל כן אין לראות בהם שבויי מלחמה. מצד שני, הם אינם אזרחים תמימים מהסוג שעליו התכוונה האמנה הרביעית להגן. על כן, בצל פעולותיהם הגוברות של ארגוני טרור שונים בעולם במחצית השנייה של המאה העשרים, וביתר שאת במאה ה-21, עלתה האפשרות ליצור קטגוריה שלישית – קטגוריית הלוחמים הבלתי חוקיים. קטגוריה זו לא זכתה להכרה בידי הקהילייה הבין-לאומית, ולפי פסיקת בית הדין הפלילי הבין-לאומי ליוגוסלביה לשעבר, יש לנהוג בלוחמים אלה כפי שנוהגים באזרחים שביצעו עבירות פליליות.
נשים לוחמות

לאורך ההיסטוריה, נחשבה הלחימה לנחלתם של גברים בלבד. עם זאת, יש עדויות למקרים שגם נשים היו ללוחמות. בתנ"ך נזכרת דבורה הנביאה כמי שעודדה את ברק בן אבינעם לצאת למלחמה בסיסרא, והייתה לצדו במהלך הקרבות. במיתולוגיות, ידועות האלה היוונית אתנה, שנודעה כלוחמת מצטיינת, והאלה הקלטית סקתך, שהמציאה את אמנויות הלחימה. חתשפסות ואחותפ הראשונה נודעו כמלכות-לוחמות במצרים העתיקה. ארטמיסיה הראשונה מקאריה פיקדה על ספינות פרסיות במהלך מלחמת פרס יוון. האגדה מספרת שאחותו של הגנרל הפרסי אריוברזנס לחמה לצדו בקרב השערים הפרסיים. זנוביה הובילה את הפלמירים לניצחונות על הרומאים.
קהינה הנהיגה את הברברים למלחמה במוסלמים. יהודית המלכה כבשה את אתיופיה, וז'אן דארק הובילה את הצרפתים במלחמת מאה השנים. היו גם מספר נשים שהיו פיראטיות. ביניהן אן בוני, מרי ריד, גרייס או'מלי, והפיראטית היהודייה ג'יליאנה גולדשטיין.
בהיסטוריה המודרנית, ידועות נשים כחנה סנש וחביבה רייק שהתנדבו לצבא הבריטי במהלך מלחמת העולם השנייה כצנחניות שהופעלו באירופה, ואילו צביה לובטקין הייתה ממנהיגות מרד גטו ורשה. במהלך המאה העשרים אפשרו צבאות שונים גיוס נשים כלוחמות, בעיקר במדינות המערב כגון מדינות סקנדינביה, קנדה או שווייץ.
בישראל הוחל בגיוס נשים לתפקידי לחימה בשנות ה-90 של המאה ה-20, בעקבות בג"ץ אליס מילר ותיקון בחוק שירות ביטחון. נשים משרתות כלוחמות בחיל התותחנים, במערך ההגנה האווירית, בחיל הגנת הגבולות (שבו גדוד קרקל, ברדלס, אריות הירדן, לביא הבקעה ופנתר), בחיל האיסוף הקרבי, בחטיבת החילוץ והצלה (חילוץ והדרכה) של פיקוד העורף, מג"ב, ואף בגדוד האב"כ של חיל ההנדסה הקרבית עד שנסגר.
לוחמים בצה"ל

בצה"ל מונהגת הבחנה בין לוחמים, תומכי לחימה וחיילים ביחידות עורפיות (יחידות מטה). לפי הבחנה זו נקבעים שכרם החודשי ומענק השחרור הניתנים להם. ההבחנה נעשית על-סמך ההכשרה הצבאית והתפקיד אותו הם ממלאים בפועל.
מערך כוחות הלחימה בצה"ל מתחלק לפי הזרועות:
בזרוע היבשה: חיל הרגלים, חיל ההנדסה הקרבית, חיל השריון, חיל התותחנים, חיל האיסוף הקרבי, חיל המשטרה הצבאית ויחידת החילוץ וההצלה
בזרוע הים: שייטת ספינות הטילים, פלגות הבט"ש (דבורים), סנפיר ושייטת הצוללות
בזרוע האוויר: מערך ההגנה האווירית וצוותי האוויר (ובפרט טייסי קרב)
קומנדו וכוחות מיוחדים: סיירת מטכ"ל, שייטת 13, יחידת שלדג, יחידת החילוץ בהיטס, ילת"ם, יהל"ם, יחידת עוקץ, בלנ״מ, לוט״ר, יחידת רוכב שמים, היחידה הרב-ממדית, חטיבת העוז (חטיבת הקומנדו) וגדודי הסיור.
חיילי יחידות חיל הרגלים, חיל השריון, חיל התותחנים, חיל ההנדסה הקרבית, חיל האיסוף הקרבי, צוותי האוויר, חטיבת החילוץ הקרבית ומערך ההגנה האווירית של חיל האוויר, חיל הים ויחידות מיוחדות אחרות נחשבים ללוחמים רק בתנאי שתפקידם "קרבי" במהותו. דהיינו, רק אם תפקידם כולל הפעלת אלימות נגד האויב בעת מלחמה או קרב. זאת בעוד שחבריהם ליחידה, שהם אנשי חימוש, תחזוקה וכו', נחשבים תומכי לחימה.
אות השירות המבצעי מוענק הן ללוחמים והן לתומכי לחימה, ובלבד ששהו ארבעה חודשים לפחות באזור מבצעי. אותות מערכה מוענקים לפי המצוין בתקנה הספציפית הממסדת את הנהגתם, בדרך-כלל לכל חייל ששירת בצה"ל בתקופת מלחמה – בין אם כלוחם ובין אם בתפקיד עורפי.
בספטמבר 2017 החליט הרמטכ"ל גדי איזנקוט לערוך רפורמה בסטטוס הלוחם ולהגדירו באופן הבא לפי שלבים:
לוחם חוד: חייל המאומן לפעול במרחב מבצעי המגע כדי לפגוע באויב במערכים מתמרנים תוך סיכון חייו.
לוחם: חייל המאומן לפעול במרחב מבצעי המגע כדי לפגוע באויב, בין אם באופן ישיר ובין אם כחלק מצוות באמצעי לחימה, תוך סיכון חייו.
חייל תומך לחימה מבצעי: חייל המאומן לפעול במרחב מבצעי המגע תוך סיכון חייו בתפקידים עזר לפו"ש, מודיעין, מנהלה.
תומכ"ל (תומכי לחימה): כלל המקצועות אשר אינם מסכנים את חייהם ברמת פעילות א'
חייל עורפי: חייל המשתייך ליחידה אשר איננה מיועדת לפעול במרחב מבצעי המגע. לעיתים ולפרק זמן קצוב, נדרש לפעול במרחב מבצעי המגע תוך סיכון חייו.
הססטוס "לוחם חוד" מעניק הטבות נוספות ייחודיות ובלעדיות לנושאים אותו, היחידות בהן מוגדרים כחוד הם חיל הרגלים, חיל ההנדסה הקרבית, חיל השריון, חיל התותחנים, חיל האיסוף הקרבי ולוחמה אלקטרונית בחיל הקשר והתקשוב, צוותי אוויר, צוותי עזר אוויר, שייטת 3, פלגות הבט"ש בחיל הים
, כוחות מיוחדים וקומנדו.
ראו גם

לוחם בלתי חוקי
הערות שוליים

↑   רותם גנץ וניצן צור, "הדבר החשוב ביותר לצבא זה הכוח הלוחם", באתר צה"ל, 14 בספטמבר 2017
↑  לוחם/ת ל"א (לוחמה אלקטרונית), באתר מתגייסים
| --- | --- |
בקרת זהויות :  GND: 4165678-7  NKC: ph566291 
חיילות בבה"ד 12, 1954
סיכת לוחם חוד
אות השירות המבצעי.
יוסוף יאזיג'י

יוסוף יאזיג'י (בטורקית: Yusuf Yazıcı; נולד ב-29 בינואר 1997) הוא כדורגלן טורקי, שמשחק בעמדת הקשר ההתקפי בקבוצת הכדורגל אולימפיאקוס ובנבחרת טורקיה.
כבוגר האקדמיה לכדורגל של טרבזונספור, הוא ערך את הופעת הבכורה שלו בקבוצה בדצמבר 2015, בגיל 18 ורשם יותר מ-80 הופעות ליגה בקבוצה. בשנת 2019 עבר יוסוף לקבוצת הכדורגל ליל תמורת 17.5 מיליון אירו. את הופעת הבכורה שלו בנבחרת טורקיה הוא ערך ביוני 2017.
קריירת מועדונים > טרבזונספור

יאזיג'י נולד בעיירה הטורקית טרבזון. למד בבית הספר התיכון טרבזון ארדוגדו באנטליה. לאחר מכן התקדם באקדמיה של טרבזונספור המקומית וחתם על חוזהו המקצועי הראשון במועדון ב־21 בדצמבר 2015. הוא ערך את הופעת הבכורה שלו למחרת, בניצחון 2–1 בגביע הטורקי על גזיאנטפספור. יאזיג'י ערך את הופעת הבכורה שלו בליגה ב-2 בפברואר 2016, כשנכנס כמחליף במחצית השנייה במקום מוסא ניזאם בהפסד 2–1 לאכיסר בלדיספור. הוא כבש את השערים הראשונים שלו במועדון ב־8 במאי, כשהבקיע פעמיים ובישל לשניים נוספים בניצחון 6–0 על ריזפור. כך הוא הפך לשחקן הצעיר ביותר שהבקיע במהלך עונת 2015–2016 בגיל 19. בסופו של דבר הוא הופיע בתשע משחקים בכל התחרויות וכבש פעמיים כשטרבזונספור סיימה במקום השתים עשרה.
באמצע העונה שלאחר מכן, ב־22 בדצמבר, הוא כבש את שערי הגביע הראשונים שלו במועדון, וכבש צמד בניצחון 5–0 על Kızılcabölükspor. לאחר השבתתו של הקשר מהמט אקיצ'י, יאזיג'י עלה להרכב הפותח בשנה שלאחר מכן ובמרץ זכה בחוזה חדש לחמש שנים. הוא סיים את החודש כשהבקיע בניצחון 2–0 על גלאטסראיי, משחק בו נכחו צופים של מנצ'סטר יונייטד מליגת העל האנגלית ופ.ס.וו איינדהובן של ארדיוויזי כדי לצפות בהופעתו. יאזיג'י סיים את העונה עם החזרת שישה שערים ב־22 הופעות בכל המסגרות.
ב־22 באוקטובר 2017, הוא קיבל את הכרטיס האדום הראשון שלו כשהורחק בזמן המחצית בהפסד 1–0 ליני מלאטיאספור. מאוחר יותר באותו החודש, הוא כבש את השער הראשון שלו שהיה לשער הניצחון בניצחון 1–2 על גלאטסראיי. בינואר בשנה שלאחר מכן הוכתר על ידי אופ"א לאחד מ־50 השחקנים הצעירים הטובים לשנת 2018 וסיים את העונה כשלזכותו 10 שערים ו-5 בישולים ב-33 הופעות ליגה. בעונה שלאחר מכן הוא רשם ארבעה שערים ושלושה בישולים ב-34 הופעות בכל המסגרות. ב־6 ביוני 2019 נקשר יאזיג'י כמי שצפוי לעבור לליל. ב־14 ביולי 2019, לפי הדיווחים, יאזיג'י הגיש את בקשתו להנהלת טרבזונספור להמשיך במשא ומתן עם ליל. ב־4 באוגוסט 2019 הודיע יאזיג'י בחשבון האינסטגרם שלו כי החליט לעזוב את טרבזונספור, כדי "לייצג את טרבזונספור בחו"ל בהצלחה". ב־4 באוגוסט 2019, על פי הדיווחים, טרבזונספור הסכימה להצעת ליל להעברת יאזיג'י, בהיקף של 17.5 מיליון אירו וזכות דמי העברה של 50% של המגן הפורטוגלי אדגר איה. יאזיג'י עזב את המועדון ב־5 באוגוסט 2019.
קריירת מועדונים > ליל

ב־6 באוגוסט 2019 הצטרף יאזיג'י לליל בעסקה לחמש שנים. ב־6 באוגוסט 2019 הודיעה טרבזונספור על פרטי ההעברה, ואשר סכום של 16.5 מיליון יורו, כולל מיליון יורו בונוסים, מה שהופך אותו להכנסות ההעברה הגבוהות ביותר בתולדות טרבזונספור. הוא בחר את המספר 12. יאזיג'י עלה כמחליף בדקה ה-68 וערך את הופעת הבכורה שלו בליגה 1 בשבוע הראשון של עונת 20–2019 מול נאנט במשחק שהסתיים 2–1 בליל בסטאד פייר-מורוי, ב־11 באוגוסט 2019. ב־22 באוקטובר 2020 הוא כבש בניצחון חוץ 4–1 מול ספרטה פראג בליגה האירופית 2020–2021. ב־5 בנובמבר 2020 הוא כבש שלושער נוסף בליגה האירופית, הפעם בניצחון חוץ 3–0 מול מילאן בסן סירו. השלושער של יאזיג'י היה הראשון שמילאן ספגה בבית בכל תחרות מאז ריבאלדו של ברצלונה בשנת 2000.
קריירת מועדונים > צסק"א

ב-19 בינואר 2022, צסק"א מוסקבה הודיעה על השאלתו של יאזיג'י מליל עד סוף העונה, עם אופציה לרכישת השחקן בקיץ. ב-26 בפברואר 2022, הוא כבש את שער הבכורה מבעיטה חופשית ישירה במשחקו הראשון בליגת העל הרוסית בכדורגל במדי צסק"א, במשחק הדרבי המוסקבאי נגד ספרטק מוסקבה, המשחק הסתיים בניצחון 0–2 לצסק"א. הוא רשם אחרי זה שני בישולים במשחק הבא של צסק"א, בניצחון בגביע הרוסי 2–1 על סוצ'י. במשחק הליגה הבא של צסק"א הוא כבש את השער היחיד במשחק עמוק בתוספת הזמן כדי להבטיח ניצחון על ניז'ני נובגורוד. הוא כבש שוב במשחקו השלישי ב-12 במרץ 2022 מול לוקומוטיב מוסקבה כדי להאריך את רצף הניצחונות של צסק"א ל-6 משחקים. ב-20 במרץ הבריק שוב הפעם עם שלושער בניצחון 6:1 על רובין קאזאן. הוא שהה בקבוצה חצי שנה עד שחזר לטורקיה.
קריירת מועדונים > אולימפיאקוס

ב-28 בספטמבר 2024 חתם באולימפיאקוס.
קריירה בינלאומית > נוער

יאזיג'י ערך את הפועת הבכורה שלו בנבחרת טורקיה לנערים עד גיל 19 ב־25 בפברואר 2016 והבקיע את השער הפותח בהפסד 1–2 נגד צ'כיה. לאחר מכן הוא שיחק גם בנבחרת טורקיה לנערים עד גיל 21.
קריירה בינלאומית > בוגרים

את הופעת הבכורה שלו בנבחרת טורקיה ערך יאזיג'י ב־11 ביוני 2017 בניצחון 4–1 נגד קוסובו במוקדמות מונדיאל 2018 ובישל את הגול הרביעי של טורקיה במשחק. נכלל בסגל נבחרת טורקיה ליורו 2020. נכלל בסגל נבחרת טורקיה ליורו 2024.
סטטיסטיקות קריירה > קבוצות

| קבוצה | שנה | ליגות> ליגה | ליגות> הופעות | ליגות> גולים | גביע המדינה> הופעות | גביע המדינה> גולים | יבשתי> הופעות | יבשתי> גולים | אחר> הופעות | אחר> גולים | סה"כ> הופעות | סה"כ> גולים |
| --- | --- | --- | --- | --- | --- | --- | --- | --- | --- | --- | --- | --- |
| טרבזונספור | 2015-16 | סופר ליג | 6 | 2 | 3 | 0 | - | - | - | - | 9 | 2 |
| טרבזונספור | 2016-17 | סופר ליג | 18 | 4 | 4 | 2 | - | - | - | - | 22 | 6 |
| טרבזונספור | 2017-18 | סופר ליג | 33 | 10 | 2 | 0 | - | - | - | - | 35 | 10 |
| טרבזונספור | 2018-19 | סופר ליג | 30 | 4 | 4 | 0 | - | - | - | - | 34 | 4 |
| טרבזונספור | סה"כ | סה"כ | 87 | 20 | 13 | 2 | - | - | - | - | 100 | 22 |
| ליל | 2019-20 | ליגה 1 | 18 | 1 | 1 | 0 | 6 | 0 | - | - | 25 | 1 |
| ליל | 2020-21 | ליגה 1 | 20 | 7 | 0 | 0 | 6 | 6 | - | - | 26 | 13 |
| ליל | סה"כ | סה"כ | 38 | 8 | 1 | 0 | 12 | 6 | - | - | 51 | 14 |
| סה"כ קריירה | סה"כ קריירה | סה"כ קריירה | 125 | 28 | 14 | 2 | 12 | 6 | - | - | 151 | 36 |
סטטיסטיקות קריירה > בינלאומי

| נבחרת לאומית | שנה | הופעות | גולים |
| --- | --- | --- | --- |
| טורקיה | 2017 | 4 | 0 |
| טורקיה | 2018 | 6 | 0 |
| טורקיה | 2019 | 9 | 1 |
| טורקיה | 2020 | 5 | 0 |
| סה"כ | סה"כ | 24 | 1 |
הערות שוליים

↑  Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
| נבחרת טורקיה – יורו 2020 |
| --- | --- | --- |
|  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקואולו • 25 מולדור • 26 דרבישואולו • מאמן: גונש |  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקואולו • 25 מולדור • 26 דרבישואולו • מאמן: גונש | טורקיה |
| נבחרת טורקיה – יורו 2024 |
| --- | --- | --- |
|  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקואולו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה |  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקואולו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה | טורקיה |
| מלך השערים של גביע אופ"א והליגה האירופית |
| --- | --- | --- |
| גביע אופ"א | 1972: ברונדל • 1973: היינקס ויורינג • 1974: שונמאקר • 1975: היינקס • 1976: חילס • 1977: באוולס • 1978: דייקרס ופונטה • 1979: סימונסן • 1980: הנס וניקל • 1981: וארק • 1982: נילסון • 1983: פיליפוביץ' • 1984: נילאשי • 1985: באהטיץ' ובאניסטר • 1986: אלופס 1987: קסקאוול, האוטמן, קיפט ורנטאנן • 1988: ברייל וסרוואקוס • 1989: גוטשואו • 1990: גץ ורידלה • 1991: פלר • 1992: סאונדרס • 1993: באטיקל • 1994: ברגקאמפ ושמיט • 1995: קירסטן • 1996: קלינסמן • 1997: גאנץ • 1998: גיבארש • 1999: קייזה, קובצ'ביץ' וקולאוויק   2000: קובצ'ביץ' • 2001: ברבאטוב ובולו • 2002: ואן הוידונק • 2003: דרליי ולארסון • 2004: אנדרסון • 2005: שירר • 2006: דלגאדו • 2007: פנדיאני 2008: פוגרבניאק וטוני • 2009: ואגנר לאב |  |
| הליגה האירופית | 2010: קרדוסו ופיסארו • 2011: פלקאו • 2012: פלקאו • 2013: קוז'אק • 2014: סוריאנו • 2015: אלן ולוקאקו • 2016: אדוריס • 2017: דז'קו וג'וליאנו • 2018: אדוריס ואימובילה • 2019: ז'ירו • 2020: פרננדש • 2021: מיוראל, מורנו, פיזי ויאזיג'י • 2022: טברנייר • 2023: רשפורד ובוניפייס • 2024: אובאמיינג |  |
כרייסטצ'רץ'

ערך זה עוסק בעיר בניו זילנד. אם התכוונתם למשמעות אחרת, ראו .
| --- | --- |
סמל כרייסטצ'רץ'
כרייסטצ'רץ'
כרייסטצ'רץ'
 מדינה:  ניו זילנד ניו זילנד
 תאריך ייסוד:  1848
 על שם:  כרייסט צ'רץ' 
 שטח:  1,426 קמ"ר
 גובה:  20 מטרים
 אוכלוסייה:  ‏
  ‑ בעיר:  383,200 (30 ביוני 2020)
  ‑ צפיפות:  640 נפש לקמ"ר (יוני 2016)
 קואורדינטות:  43°31′58″S 172°37′58″E﻿ / ﻿43.53278°S 172.63278°E﻿ / -43.53278; 172.63278
 אזור זמן:  UTC +12
 www.ccc.govt.nz  www.ecan.govt.nz
  מפת מיקום  מפה מפורטת   (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון אינברקרגיל ים טסמןכרייסטצ'רץ'(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון אינברקרגיל ים טסמןכרייסטצ'רץ'  he tabBackground:;tabBorder:#aaa;defaultTab:0;
 
כרייסטצ'רץ' (באנגלית: Christchurch, במאורית: Ōtautahi) היא בירת מחוז קנטרברי שבניו זילנד. זוהי העיר הגדולה ביותר באי הדרומי והעיר השלישית בגודלה בניו זילנד (אחרי אוקלנד וולינגטון) - אוכלוסייתה 390,300 תושבים נכון לשנת 2010. היא נמצאת על חופו המזרחי של האי הדרומי, מצפון לחצי האי בנקס, ודרומית למפרץ פגסוס. העיר נקראת על שם מכללת כרייסט צ'רץ', המכללה הגדולה ביותר באוניברסיטת אוקספורד. במרכז העיר עמדה קתדרלת כרייסטצ'רץ'.
באזור העיר כרייסטצ'רץ' נמצאו שרידים להתיישבות מוקדמת של מאורים, ככל הנראה לצורך ציד מואה עונתי. את בתיה הראשונים של העיר בנו בשנות הארבעים של המאה ה-19 ציידי לווייתנים, אך רק ב-16 בדצמבר 1850 הגיעה קבוצת המתיישבים הראשונה, 792 נפש, שהגיעו בעידוד הכנסייה האנגליקנית להקים עיר אנגלית שבמרכזה קתדרלה ומכללה. כשש שנים לאחר מכן, ב-31 ביולי 1856 הוכרזה כרייסטצ'רץ' כעיר על ידי הכתר הבריטי, והייתה לעיר הראשונה בניו זילנד. החל משנותיה הראשונות הוקצו שטחים נרחבים בעיר לפארקים ולגנים, פארק הגלי (Hagley Park) המשתרע על פני 1,600 דונם הוקם בשנת 1855, והגנים הבוטניים של כרייסטצ'רץ' (300 דונם) הוקמו בשנת 1863. מדיניות זו נשמרה גם בהמשך והעיר מלאה בפארקים ציבוריים ובחצרות פרטיות מטופחות, עובדה שהעניקה לה את הכינוי עיר הגנים (The Garden City). בשנת 1867 הוקם מוזיאון כרייסטצ'רץ'.
כרייסטצ'רץ' בנויה כולה במישור, מטרים ספורים מעל פני האוקיינוס השקט. היא נתחמת על ידי נהר ואימקרירי (Waimakariri) מצפון, האוקיינוס השקט ממזרח והאזור הגעשי של פורט הילס (Port hills) מדרום. ממערב משתרעים מישורי קנטרברי. קתדרלת קרייסט צ'רץ', שהייתה לאחד מסמליה של העיר, נמצאת במרכז העיר וסביבה ארבע השדרות המרכזיות. שדה התעופה הבינלאומי של כרייסטצ'רץ' נמצא ממערב לעיר.
ב-15 במרץ 2019 בוצע בעיר טבח המוני, שבו רוצח אוסטרלי רצח 51 מתפללים מוסלמים בשני מסגדים בעיר.
רעידות אדמה

ב-4 בספטמבר 2010 פקדה את האזור רעידת אדמה בעוצמה 7.1 בסולם ריכטר. מוקד הרעש היה 40 ק"מ ממערב לעיר ליד העיר דרפילד וגרם לנזקים קלים בלבד למבנים ולשני פצועים קשה.
ב-21 בפברואר 2011 פקדה את העיר רעידת אדמה רבת היקף בעוצמה 6.3 בסולם ריכטר. מוקד הרעש היה 10 ק"מ מדרום-מזרח העיר. הרעידה גרמה לנזק רב בעיר, ולעשרות הרוגים. בעיר קרסו מבנים רבים ובהם מגדל קתדרלת כרייסטצ'רץ'. מומחים מעריכים כי רעידת אדמה זו היא רעידת משנה חזקה לרעידת האדמה מספטמבר 2010.
ערים תאומות

לכרייסטצ'רץ' יש ברית ערים תאומות עם הערים:
הרפובליקה העממית של סין לאנג'ואו, גאנסו, הרפובליקה העממית של סין (מ־1984)
אוסטרליה אדלייד, אוסטרליה (מ־1972)
יפן קוראשיקי (אנ'), יפן (מ־1973)
ארצות הברית סיאטל, וושינגטון, ארצות הברית (מ־1981)
אנגליה כרייסטצ'רץ (אנ'), אנגליה (מ־1972)
הרפובליקה העממית של סין ווהאן, חוביי, הרפובליקה העממית של סין (מ־2006)
הערות שוליים

↑  אתר הלשכה המרכזית לסטטיסטיקה הניו זילנדי
↑  מידע על רעידת האדמה מאתר GeoNet
↑  מידע על רעש האדמה מאתר GeoNet
| --- | --- |
בקרת זהויות :  NLI: 987007550221805171  GND: 4220594-3  LCCN: n80065884  MusicBrainz: 19f91eea-5c1a-48ae-849f-78c3185d121e  NARA: 10044306  NKC: ge432410  VIAF: 130182840   WorldCat (עם VIAF): 130182840
תהילים ל"ד

תהילים ל"ד הוא המזמור השלושים וארבעה בספר תהילים (לפי המספור בוולגטה ובתרגום השבעים, המזמור ממוספר כמזמור ה-33). מזמור זה הוא אחד משלושה עשר המזמורים המשלבים בכותרתם אזכור לאירועים הקשורים בחייו של דוד. המזמור הוא אחד מעשרה מזמורים הפותחים במילה 'לדוד'. המזמור בנוי מאכרוסטיכון אלפביתי והחל מפסוק ב' ועד פסוק כ"ג - כל פסוק נפתח באות אחרת מהאלפבית לפי הסדר. המזמור נפתח בכותרת 'לְדָוִד' שלא כדוגמת מזמורים אחרים הפותחים בכותרתם ב-'מִזְמוֹר לְדָוִד'. מזמור זה נכלל בפסוקי דזמרא של שבת ויום טוב ונאמר לפני ברכו של תפילת שחרית. שלושה פסוקים מסוף המזמור: ”מִי הָאִישׁ הֶחָפֵץ חַיִּים אֹהֵב יָמִים לִרְאוֹת טוֹב. נְצֹר לְשׁוֹנְךָ מֵרָע וּשְׂפָתֶיךָ מִדַּבֵּר מִרְמָה. סוּר מֵרָע וַעֲשֵׂה טוֹב בַּקֵּשׁ שָׁלוֹם וְרָדְפֵהוּ.” (פס' י"ג-ט"ו) הפכו למטבעות לשון ואף הולחנו על ידי ברוך חייט וזכו למגוון רחב של ביצועים.
מבנה המזמור

המזמור בנוי מאקרוסטיכון ופסוקיו, מלבד הפסוק הפותח והחותם, מסודרים בסדר האל"ף-בי"ת. לאחר הכותרת מזמין בעל המזמור את קהל השומעים להצטרף אליו בדברי שבח לה'.(ב' - ד') בחלקו הבא של המזמור מתאר המשורר כיצד ניצל (ה - ח') החלק הרביעי של המזמור הוא תיאור עיקרה של יראת ה'.(ט' - ט"ו). מכאן עובר המשורר לתיאור תורת הגמול.(ט"ז-כ"ג)
תוכנו של המזמור > היבט תאולוגי

החוויה שמתאר מחבר המזמור יוצאת מתוך האסון האישי והפרטי ומזמנת את הכלל לתוכה. המצב הספציפי שבו נמצא המשורר נלמד רק מרמזים ואין בו עדות לצרה קונקרטית. דברי המשורר בפסוק ה':”דָּרַשְׁתִּי אֶת ה' וְעָנָנִי וּמִכָּל מְגוּרוֹתַי הִצִּילָנִי.” עוברים בהמשך טרנספורמציה ומכלילים את הציבור כולו:”צָעֲקוּ וַה' שָׁמֵעַ וּמִכָּל צָרוֹתָם הִצִּילָם.”.
המעברים הללו מעידים שבעיני המשורר הצלתו האישית לא הייתה בגדר חסד אישי וחד פעמי, שכן זו דרכו של ה', להיענות לצדיקים, מתוך השגחתו המתמדת עליהם ועל מעשיהם: ”עֵינֵי ה' אֶל צַדִּיקִים וְאָזְנָיו אֶל שַׁוְעָתָם” (פס' ט"ז)אם כך, ניתן לומר שהמתפלל איננו חווה את ישועתו והצלתו כמהפך, אלא כדרך התגלות נוספת של האל.
זהו מזמור שבח חכמתי, שבו מבוססות המסקנות החכמתיות על ניסיונו האישי של המשורר, אולם אין הניסיון האישי עיקר, כי אם החוויה הדידקטית.
תוכנו של המזמור > כותרת המזמור

כותרת המזמור בפסוק א', מעוררת קושי: "לְדָוִד בְּשַׁנּוֹתוֹ אֶת טַעְמוֹ לִפְנֵי אֲבִימֶלֶךְ וַיְגָרֲשֵׁהוּ וַיֵּלַךְ". אבימלך מלך גרר ידוע מסיפור ירידת אברהם לגרר ואינו קשור באירועים מחיי דוד, ואף אבימלך בן גדעון חי כמה דורות לפני דוד. פרשנים מזהים את אבימלך שבמזמור זה עם אכיש מלך גת, והפסוק רומז לסיפור מספר שמואל על התחזותו של דוד לשוטה כדי להינצל מידי אכיש, רש"י מפרש: "לפני אבימלך - כך כך מלכי פלשתים נקראים, וכל מלכי מצרים -פרעה ואף על פי ששמו אכיש קוראים לו אבימלך."
אבן עזרא דורש כי 'לאכיש היו שני שמות וכמוהו רבים'. על הקושי עונה גם מדרש תהילים לפסוק: "וכי אבימלך היה והלא אכיש היה, ולמה נקרא שמו אבימלך, שהיה צדיק כאבימלך"
אמצעים אמנותיים במזמור

במזמור כמה תקבולות ביניהן: בפסוק ב' יש תקבולת נרדפת וצולבת. ייחודה של תקבולת זו שהיא תקבולת של שם ופועל. הצלע הראשונה: "אֲבָרְכָה אֶת-ה' בְּכָל-עֵת" מקבילה לצלע השנייה "תָּמִיד, תְּהִלָּתוֹ בְּפִי". פסוק ג' מעוצב על דרך תקבולת משלימה. בפסוק הדובר אומר שהוא ישמח בה'. בצלע השנייה של הפסוק "ענווים" ישמעו את ה' והם ישמחו בו גם הם. בפסוק י"א הדימוי: "כְּפִירִים, רָשׁוּ וְרָעֵבוּ; וְדֹרְשֵׁי ה', לֹא-יַחְסְרוּ כָל-טוֹב". משורר תהילים משתמש בדימוי הכפירים כאנשים כוחניים המנצלים את החלשים. כך מביע המשורר את ייראת האל וכבודו.